พระราชกฤษฎีกาเปลี่ยนแปลงเขตเทศบาลเมืองราชบุรีจังหวัดราชบุรี(ฉบับที่ ๒)พ.ศ. ๒๕๓๐ ภูมิพลอดุลยเดชป.ร.ให้ไว้ ณวันที่ ๒๘ กุมภาพันธ์ พ.ศ. ๒๕๓๐เป็นปีที่๔๒ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตเทศบาลเมืองราชบุรีจังหวัดราชบุรี เพื่อประโยชน์ในการบริหารกิจการและการทะนุบำรุงท้องถิ่นอาศัยอำนาจตามความในมาตรา ๑๕๙ ของรัฐธรรมนูญแห่งราชอาณาจักรไทยและมาตรา ๑๒ แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๓) พ.ศ. ๒๔๙๙ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลเมืองราชบุรีจังหวัดราชบุรี (ฉบับที่ ๒) พ.ศ. ๒๕๓๐มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เปลี่ยนแปลงเขตเทศบาลเมืองราชบุรีจังหวัดราชบุรี ซึ่งกำหนดไว้ในมาตรา ๓ แห่งพระราชกฤษฎีกาเปลี่ยนแปลงเขตเทศบาลเมืองราชบุรีจังหวัดราชบุรี พ.ศ. ๒๕๐๔ เสียใหม่ โดยให้มีเขต ดังต่อไปนี้ด้านเหนือ ตั้งแต่หลักเขตที่ ๑ ซึ่งตั้งอยู่เชิงสะพานขาวด้านใต้ ตรงริมทางหลวงจังหวัดหมายเลข ๓๐๘๗ ตอนราชบุรี - เขางู ฟากตะวันออกจากหลักเขตที่ ๑ เป็นเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข๔ ตอนราชบุรี - เพชรบุรี ไปทางทิศตะวันออก ถึงหลักเขตที่ ๒ ซึ่งตั้งอยู่ริมแม่น้ำแม่กลองฝั่งตะวันตกด้านตะวันออก จากหลักเขตที่ ๒ เลียบริมแม่น้ำแม่กลองฝั่งตะวันตกและฝั่งใต้ ไปทางทิศใต้และทิศตะวันออก ถึงหลักเขตที่ ๓ ซึ่งตั้งอยู่ริมแม่น้ำแม่กลองฝั่งใต้ และอยู่ห่างจากศูนย์กลางทางหลวงจังหวัดหมายเลข ๓๐๘๘ ตอนราชบุรี - วัดเพลง(มนตรีสุริยวงศ์) ตรง กม. ๐.๐๓๔ ไปทางทิศเหนือตามแนวเส้นตั้งฉากกับทางหลวงจังหวัดหมายเลข ๓๐๘๘ ตอนราชบุรี - วัดเพลง (มนตรีสุริยวงศ์)เป็นระยะ ๒๓๐ เมตรจากหลักเขตที่ ๓ เป็นเส้นตรงไปทางทิศใต้ผ่านทางหลวงจังหวัดหมายเลข ๓๐๘๘ ตอนราชบุรี - วัดเพลง (มนตรีสุริยวงศ์) ตรง กม.๐.๐๐๐ ถึงหลักเขตที่ ๔ ซึ่งตั้งอยู่ห่างจากศูนย์กลางทางหลวงจังหวัดหมายเลข๓๐๘๘ ตอนราชบุรี - วัดเพลง(มนตรีสุริยวงศ์) ตรง กม. ๐.๐๐๐ ไปทางทิศใต้ เป็นระยะ ๙๐ เมตรด้านใต้ จากหลักเขตที่ ๔เป็นเส้นตรงไปทางทิศตะวันตกเฉียงใต้ ผ่านทางรถไฟสายใต้ ถึงหลักเขตที่ ๕ ซึ่งตั้งอยู่ริมเขตทางรถไฟสายใต้ ฟากตะวันตก ตรง กม. ๑๐๑.๘๓๑จากหลักเขตที่ ๕ เป็นเส้นตรงไปทางทิศตะวันตกเฉียงใต้ผ่านทางหลวงแผ่นดินหมายเลข ๔ ตอนราชบุรี - เพชรบุรี และถนนเพชรเกษม ถึงหลักเขตที่๖ ซึ่งตั้งอยู่ห่างจากศูนย์กลางถนนเพชรเกษม ตรง กม. ๑๑๒.๒๔๐ ไปทางทิศตะวันตกตามแนวเส้นตั้งฉากกับถนนเพชรเกษมเป็นระยะ ๑๔ เมตรด้านตะวันตก จากหลักเขตที่ ๖ เป็นเส้นขนานระยะ ๑๔ เมตรกับศูนย์กลางถนนเพชรเกษม ไปทางทิศเหนือและทิศตะวันออกเฉียงเหนือ ถึงหลักเขตที่ ๗ซึ่งตั้งอยู่ห่างจากศูนย์กลางถนนเพชรเกษม ตรงกม. ๑๑๑.๕๐๐ ไปทางทิศตะวันตกเฉียงเหนือ ตามแนวเส้นตั้งฉากกับถนนเพชรเกษมเป็นระยะ ๑๔ เมตรจากหลักเขตที่ ๗เป็นเส้นตรงไปทางทิศตะวันออกเฉียงเหนือถึงหลักเขตที่ ๘ ซึ่งตั้งอยู่เชิงเขาวัง ด้านตะวันตกและอยู่ห่างจากศูนย์กลางถนนเพชรเกษม ตรง กม. ๑๑๑.๐๖๐ ไปทางทิศตะวันตกเฉียงเหนือตามแนวเส้นตั้งฉากกับถนนเพชรเกษมเป็นระยะ ๒๐๐ เมตรจากหลักเขตที่ ๘ เป็นเส้นขนานระยะ ๒๐๐ เมตรกับศูนย์กลางถนนเพชรเกษม ไปทางทิศตะวันออกเฉียงเหนือ ถึงหลักเขตที่ ๙ซึ่งตั้งอยู่ห่างจากศูนย์กลางถนนเพชรเกษม ตรง กม. ๑๑๐.๑๑๐ไปทางทิศตะวันตกเฉียงเหนือ ตามแนวเส้นตั้งฉากกับถนนเพชรเกษมเป็นระยะ ๒๐๐ เมตรจากหลักเขตที่ ๙เป็นเส้นตรงไปทางทิศตะวันออกเฉียงเหนือ จนบรรจบกับหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควรมาตรา ๔ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพลเอก ป. ติณสูลานนท์นายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาเปลี่ยนแปลงเขตเทศบาลเมืองราชบุรี จังหวัดราชบุรี(ฉบับที่ ๒) พ.ศ.๒๕๓๐(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากท้องที่นอกเขตเทศบาลเมืองราชบุรี จังหวัดราชบุรีได้เจริญขึ้นและมีชุมนุมชนอยู่หนาแน่น สมควรขยายเขตเทศบาลเมืองราชบุรีจังหวัดราชบุรี เพื่อประโยชน์ในการบริหารกิจการและการทะนุบำรุงท้องถิ่นต่อไป จึงจำเป็นต้องตราพระราชกฤษฎีกานี้ปิติวรรณ/ปรับปรุง๑๙ มีนาคม ๒๕๖๓อรญา/ตรวจ๑๔ เมษายน ๒๕๖๓[๑] ราชกิจจานุเบกษาเล่ม ๑๐๔/ตอนที่ ๔๔/ฉบับพิเศษ หน้า ๗/๑๑ มีนาคม ๒๕๓๐